|  |
| --- |

| Center for Dagtilbud Skoler Fritid og Idræt |
| --- |

| Staben for Læring og Fritid - Skoleområdet  Birkedalsvej 27  3000 Helsingør  Cvr nr. 64 50 20 18  Dato 08.04.2022  **Hanne Harloff Nøddekær**  Konsulent  Mobil 25 31 27 31  www.helsingor.dk |
| --- |

|  |
| --- |

# Høring vedr. kommissorier for Udvikling af skole- og fritidsområdet og Analyse af udgifter og indsatser for segregerede elever

Til drøftelse og udtalelse i skolernes A-MED og høring i skolebestyrelsen.

**Høringsfrist og behandling**

Børne- og Uddannelsesudvalget har på sit møde den 7. april 2022 besluttet, at sende to udkast til kommissorier til drøftelse og udtalelse i A-MED og høring i skolebestyrelserne.

Kommissorierne omhandler

* Udvikling af skole- og fritidsområdet
* Analyse af segregerede elever - udgifter og indsatser

Begge kommissorier er vedhæftet.

Høringssvar og udtalelser sendes senest den 11. maj 2022 til [dsfi@helsingor.dk](mailto:dsfi@helsingor.dk)

Udtalelser og høringssvar forelægges Børne- og Uddannelsesudvalget og vil samtidig indgå i en eventuel kommende sag til Byrådet.

**Baggrund**

Udvikling af skole- og fritidsområdet:

Af den politiske konstitueringsaftale bag det nye Byråd fremgår:

*Der skal udarbejdes en ny skolestruktur med fokus på nærvær, synlig ledelse og inddragelse. Forslag til struktur skal udarbejdes i samarbejde med forældre, elever, medarbejdere og ledere. Koblet til en ny skolestruktur skal der arbejdes med, hvordan børn med udfordringer får den bedst mulige hjælp inden for rammerne.*

Center for Dagtilbud, Skoler, Fritid og Idræt igangsætter et arbejde med fokus på, hvordan udviklingen på skole- og fritidsområdet kan spille sammen med det ønskede fokus på nærvær, synlig ledelse og inddragelse. Arbejdet vil tage afsæt i et bredt involverende samarbejde med forældre, elever, medarbejdere og ledere på området for at sikre, at den videre udvikling af skole- og fritidsområdet inddrager perspektiver og viden fra såvel brugere, medarbejdere og øvrige aktører på området.

Analyse af segregerede elever – udgifter og indsatser:

I budgetaftalen for 2022 er det mellem budgetforligsparterne aftalt at igangsætte en analyse af udgifter og indsatser for de segregerede elever.

Analysen af udgifter og indsatser til segregerede elever vil dels indeholde en beskrivelse af nuværende tilbud og indsatser samt anbefalinger til, hvilke indsatser der igangsættes for at begrænse de senere års stigninger i udgifterne.

Herudover redegøres for fordele og ulemper ved den nuværende budgetmodel, der indebærer, at skolerne kompenseres for merudgifter i forhold til det udgiftsniveau de enkelte skoler havde i regnskab 2017. På baggrund af redegørelsen udarbejdes anbefalinger til en ny budgetmodel for de segregerede elever.

**Proces**

Udtalelser og høringssvar fra A-MED og skolebestyrelser forelægges på det kommende møde i Børne- og Uddannelsesudvalget og vil også indgå i en kommende sag til Byrådet.

Kommissorium for analyse af segregerede elever – udgifter og indtægter har været i høring hos Handicaprådet.

| Skriv sikkert til Helsingør Kommune via [helsingor.dk/digitalpost](https://helsingor.dk/digitalpost) På [helsingor.dk/databeskyttelse](http://www.helsingor.dk/databeskyttelse) finder du oplysninger om, hvordan kommunen behandler personoplysninger samt kontaktoplysninger på vores databeskyttelsesrådgiver. |
| --- |